13 Ноември 2023
Одобрен за финансиране проект
Проект BGTR0100002 “Повишаване на капацитета и подобряване на сътрудничеството в областта на миграцията между правоприлагащите органи на територията на областите Бургас, Хасково и Ямбол, и провинциите Одрин и Къркларели” (Joining for Safer Borders), финансиран по програма (Интеррег VI-A) ИПП България – Турция 2021 – 2027 г.  
 
Проект BGTR0100002 “Повишаване на капацитета и подобряване на сътрудничеството в областта на миграцията между правоприлагащите органи на територията на областите Бургас, Хасково и Ямбол, и провинциите Одрин и Къркларели” (Joining for Safer Borders) е одобрен за финансиране по програма (Интеррег VI-A) ИПП България – Турция 2021 – 2027 г. 
Проектът е първата стратегическа инициатива по Програмата за периода 2021 – 2027 г. и се изпълнява в партньорство между Областните дирекции на МВР в гр. Бургас, гр. Хасково и гр. Ямбол в Република България, и провинциалните администрации на Одрин и Къркларели в Република Турция.
Основна цел на проектните дейности е да подкрепи ефективното функциониране на системите за управление на миграция и убежище от двете страни на границата, като подобри оперативните способности на правоприлагащите органи в трансграничния регион, както и механизмите за сътрудничество и солидарни действия за справяне със специфични предизвикателства, свързани с нелегалната миграция. По проекта са предвидени: закупуване на съвременно оборудване за структурните звена на партньорите, ангажирани в противодействието на нелегалната миграция, съвместни обучения, демонстрационни дейности и работни посещения с цел обмяна на опит.

